AQH to kònie ò nadzwëkòwim charakterze. Są nastawioné na wespółrobòtã z człowiekã i jak to òkresla Aldona – czerowóné przez mëszlenié. Łagódné i zrównoważoné. Scygôł drzewò w lese, béł reniferã sw. Mikòłaja, brôł ùdzél w slëbnëch òdjimkòwëch sesjach, biwôł w restaùracjach. To je piãkné ù tëch kòni, że są do wszëtczégò. Më robilë z nima nawetka òdbiór weterinarijnégò terminala w Gdinie. Bëło nót sprawdzëc, czë je richtich zrobiony, to znaczi, czë kóń wléze bënë, czë sã zmiescy. Në i më zaczãlë na nim startowac w miónkach – gôdô Aldona. Pin, pòd Aldoną Karpińską, wëgrôł wiele miónków, w 2006 r. dobéł mésterstwò Pòlsczi w Reining Limited Open, a w 2007 wicemésterstwò w Super Horse. Baltic Ranch